Diari Oficial de la Generalitat Valenciana


Sumari del DOGV 3487, del 04-05-1999 (1999/3192)

ORDRE de 23 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3192


Data del document
:   23-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * València
    * ensenyament privat

ORDRE de 23 de març de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [1999/X3192]
  
Els expedients han sigut iniciats a instància dels representants de la titularitat dels centres, els quals sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat per mitjà de resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i en el Reial Decret 777/1998, de 30 d'abril, sobre ordenació de la Formació Professional (BOE de 08.05.1998).
  
Cada expedient inclou l'informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pels reials decrets 1.487/1994, d'1 de juliol (BOE de 28 07.1994) i 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/1998, de 30 d'abril, sobre ordenació de la formació professional (BOE de 08.05.1998); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, atenent el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria tindran efecte progressiu des del curs 1998/99, a mesura que es vagen implantant els ensenyaments autoritzats. Les referides a la resta de nivells tindran vigència des de l'inici del curs escolar 1998/99.
  
Així mateix, els centres podran continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà després de l'informe previ de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò que disposa l'article 6 del Reial Decret 1.004/1991 (BOE de 26.06.1991), i en el Decret 193/1988, de 12 de desembre del Consell de la Generalitat Valenciana (DOGV de 02.02.1989), pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors en els dos casos des de l'endemà de la seua notificació o publicació, segons corresponga. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 23 de març de 1999
  
El conseller de Cultura, Educació i Ciència,
  
MANUEL TARANCÓN FANDOS
  
Annex
  
Centre: Escoles de Sant Josep (Institut Politècnic)
  
Titular: Província d'Aragó de la Companyia de Jesús
  
Adreça: Av. Corts Valencianes, 1
  
Localitat: València
  
Província: València
  
Codi: 62654852
  
Ensenyaments que s'autoritzen:
  
- 7 cicles formatius de grau mitjà per a un total de 13 grups corresponents a:
  
- Tècnic en Mecanització per a 4 grups i 120 llocs escolars (2 cicles)
  
- Tècnic en Gestió Administrativa per a 1 grup i 30 llocs escolars (1 cicle)
  
- Tècnic en Equips i Instal·lacions Electrotècniques per a 4 grups i 120 llocs escolars (2 cicles)
  
- Tècnic en Equips Electrònics de Consum per a 2 grups i 60 llocs escolars (1 cicle)
  
- Tècnic en Instal·lació i Manteniment Electromecànic de Maquinària i Conducció de Línies per a 2 grups i 60 llocs escolars (1 cicle).
  
- 5 cicles formatius de grau superior per a un total de 10 grups corresponents a:
  
- Tècnic superior en Producció per Mecanitzat per a 2 grups i 60 llocs escolars.
  
- Tècnic superior en Administració i Finances per a 2 grups i 60 llocs escolars.
  
- Tècnic superior en Instal·lacions Electrotècniques per a 2 grups i 60 llocs escolars.
  
- Tècnic superior en Regulació i Control Automàtics per a 2 grups i 60 llocs escolars.
  
- Tècnic superior en Desenrotllament i Aplicació de Projectes de Construcció per a 2 grups i 60 llocs escolars.
  
Composició resultant de la resta del centre:
  
- 30 unitats d'Educació Primària amb 750 llocs escolars
  
- 24 unitats d'Educació Secundària Obligatòria amb 720 llocs escolars
  
- 10 unitats de Batxillerat amb 350 llocs escolars distribuïts en les modalitats de: Ciències de la Naturalesa i de la Salut (4 unitats i 140 llocs escolars), Humanitats i Ciències Socials (2 unitats i 70 llocs escolars), Tecnologia (4 unitats i 140 llocs escolars).
  
Centre: Mare de Déu del Socors
  
Titular: Arquebisbat de València
  
Adreça: c/ Salas Quiroga, 9
  
Localitat: València
  
Província: València
  
Codi: 13023732
  
Ensenyaments que s'autoritzen:
  
- Educació Secundària Obligatòria amb 4 unitats i 120 llocs escolars
  
Composició resultant de la resta del Centre:
  
- 3 unitats d'Educació Infantil, segon cicle, amb a 75 llocs escolars.
  
- 6 unitats d'Educació Primària amb 150 llocs escolars.